text: · تقشر البندورة و يتم التخلص من بذورها ثم تفرم ناعماً جداً , تفرم الفليلفة و البصل ناعماً جداً و يمكن استعمال فليلفة حرّة أو عادية حسب الرغبة .
text: #000005
text: · تدعك اللحمة و البهارات و الملح و البندورة و الفليلفة و البصلة و البقدونس و النعناع و دبس الرمان , و يفضل تركها لبضع ساعات لتمتزج النكهات ببعضها البعض .
text: #000006
text: · تشوى السندويشات على الفحم لأطيب نكهة و يمكن شويها على طواية تيفال و تقليبها على الوجههين حتى تنضج و يمكن أن تشوى في الفرن حتى تنضج اللحمة و يتحمر الخبز .
text: #000008
text: وصفات تانية ممكن تعجبك
text: #000009
text: بتعرفي نحنا بحماة بنسميها مارينا
text: #000011
text: الظاهر معلم السندويش عنا بحماة جارتو اسما مارينا خخخخخخخخخخخخخخخخ
text: #000012
text: المهم الاختلاف في الاسم لا يفسد في الطعم شهية
text: #000014
text: يا سبحان الله شو هالاسماء بكل منطقة بيسموها اسم كتير منعملا بلبنان ومنسميا كفتة بالخبز او لحمة بالخبز وانا شخصيا بعملا كتير احيان لما كون مستعجلة ومحتارة شو اعمل بس بشويا بالمكبس او التيفال كتير طيبة سلم دياتك منى
text: #000016
text: بقى اسمها مارينا بحماة , مم . بس بتبقى طيبة شو ما كان اسمها هل الضرسانة
text: #000019
text: لو كنت شب ... عفوا لو كنت باكل لحمة كنت دبت بغرام هالـ ماريا 8)
  بصراحة أول مرة بسمع فيها.. بعرف التوشكا وبعرف المسقسقة “أكلتها بمطعم قبال القلعة بحلب” 8) .. بس شكلها ظريفة كتير هالسندويشة.
  يا ستي شو ضحكت على التفسير.. بس قبلها فرطت من الضحك على كلمة “نصوبن إيدينا” :grin من شي خمسطعشر سنة ما سمعتها
text: #000021
text: ههههههه شو ظريفة هالاكلة عن جد ذكرتيني بطاعم سوريا واكلاتها الطيبة ..واحلى شي بحثك المنظم عن اصل وفصل الاكلة :grin بس اكيد تفسيرك بمحله لكان شو ممكن يكون ؟؟لانه اسمها ماريا يعني مبين اسم صبية وحلوة كمان
  وبالنسبة لكلمة( نصوبن ) شو كانو يضحكو علينا ولاد خالي الشوام وقت نروح لعندن ومع انه ماما شامية بس بحكم شغلها وقعدتها بحلب صار حكيها حلبي وكل مانقوم من السفرة تقول يلا يارنا وري روحوا صوبنو ...انا اتطلع على امي بعدين عليهن ولاقيهن عم يتكركروا :upset شو كنت اخجل لاني حلبية بس بعد ماكبرت صار معي العكس تمام
text: #000022
text: ييييييي لك ريتا ما تبلا هالماريا. هيا حاطه شكله خضرا على شعرها و مبين طرف الفستان الاحمر. اي شو هاااااد? شو هالنزاكه و الالاطه هاي? بس قوليلي منى ما بتشبه العرايس شوي من عند الوش او البروفيل? تسلم ايديكي شكلا كتيييير طيب. هلاء وقعتي حالك وقعه كبيره معانا. من الالالالان فصاعدااا مش ممكن نقبل وصفه بدون قصه قبلها. علشان بس يخلص كتاب الطبخ يكون معاه مجلد من الذكريات و القصص و الخيالات. هههه. تسلمي.
text: #000023
text: تسلم ايدك ياست منى انا بصراحة بحب هي الاكلات الجاهزة وشقد بتمنى انزل على حلب حتى اكلها :grin بس للاسف هالسنة نازلة برمضان واول مرة بعد جازتي فاكيد رح اخجل واطلب هيك اكلات من بيت حماي :cry وخصوصي اهل جوزي مابحبو المطاعم وانا بالعادة كنت انزل كل سنة مدلله طلبي واتمني ياسوسو من مطعم لمطعم اخواتي بس بدون يدللوني لاني كنت اخر وحد عذابية بس هلق مافيني غير قول هاد كان :sigh وبكل الاحوال تسلم ايدك ياميمو
text: #000024
text: يا ستي و انا متلك كتير احيانا بعملها على الكباسة أو بالتيفال , بس غذا كان في فحم و كش و شوي بيطلعوا و لا أطيب شي نغم
text: #000028
text: شويتا بالفرن وبع ما استوت حطيتا بيصينية وحطيت فيها صحن فيه نقطة زيت وشغلت فحمة وحطيتا بقلب الزيت وسكرتا فورا بقصدير
  الله يعطيكي ليرضيكي وييسر لك أمورك يارب
text: #000048
text: الف الف صحة و هنا على البك حبيبتي , فكرة الفحمة حلوة كتير
text: #000050
text: تسلم إيديكي على هذا الموقع الرائع جداً جداً جداً..
  الصراحة أنا ما عرفت وين لازم إكتبلك هالشكر.. لإنو كل وصفة بهالموقع أطيب وأحلى من التانية..
  تسلم إيديكي مرة تانية....
  وشكراً جزيلاً... :zzz
text: #000051
text: السلام عليكم أخت منى
  اليوم عملت هالوصفة وطلع المذاق طيب كتير ...لكن الشكل :roll
  بدي اسألك اخت منى لما بتمدي اللحمة بتكوني مقطعة رغيف الخبزوللا بتقطعيه اول وبعدين بتحشيه ؟؟
  طلعت معي مقمرة وشكلها مو مرتب وفي منن انبلت الخبزة من تحت وتشتشت...يمكن لازم استعمل نوع خبز اخشن؟؟وللا لأن حمرتها بالفرن والافضل اني اعملها بمقلاية تيفال؟؟
text: #000055
text: لبنى الي حكيتيه معناها انك ما نشفتي البندورة منيح قبل ما تضيفيها للحمة, ممكن تفرمي الخضرة و ترشيها بشوية ملح و تخليها على مصفاة شي ربع ساعة و بعدها خلطيها مع اللحمة , بتطلع معك تمام ان شاء الله
text: #000056